title: A Politikai és Biztonsági Bizottság (KKBP) 2017/464 határozata (2017. március 7.) az Európai Unió bosznia-hercegovinai katonai műveletéhez EU műveleti parancsnok kinevezéséről és a BiH/21/2014 határozat hatályon kívül helyezéséről (BiH/24/2017)

text:
               17.3.2017

               HU

               Az Európai Unió Hivatalos Lapja

               L 72/70

         A POLITIKAI ÉS BIZTONSÁGI BIZOTTSÁG (KKBP) 2017/464 HATÁROZATA
   (2017. március 7.)
   az Európai Unió bosznia-hercegovinai katonai műveletéhez EU műveleti parancsnok kinevezéséről és a BiH/21/2014 határozat hatályon kívül helyezéséről (BiH/24/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az EU bosznia és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot, hogy hozza meg a vonatkozó határozatokat az EU műveleti parancsnok kinevezéséről.

               (2)

               A Politikai és Biztonsági Bizottság 2014. március 18-án elfogadta a BiH/21/2014 határozatot (2), amellyel Sir Adrian BRADSHAW tábornokot, a szövetséges erők európai főparancsnok-helyettesét (DSACEUR) az Európai Unió boszniai-hercegovinai katonai műveletének EU műveleti parancsnokává nevezte ki.

               (3)

               A NATO úgy határozott, hogy Sir Adrian BRADSHAW tábornok helyére Sir James EVERARD altábornagyot nevezi ki a szövetséges erők európai főparancsnok-helyettessé. Sir James EVERARD altábornagy kinevezése 2017. március 28-tól kezdődően hatályos. Sir James EVERARD altábornagynak az említett időponttól az Európai Unió boszniai-hercegovinai katonai műveletének EU műveleti parancsnokaként is fel kell váltania Sir Adrian BRADSHAW tábornokot.

               (4)

               A BiH/21/2014 határozatot ezért hatályon kívül kell helyezni.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.

               (6)

               Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” rendelkezései és azok végrehajtása kizárólag az Unió azon tagállamaira vonatkoznak majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. március 28-tól Sir James EVERARD altábornagyot nevezi ki EU műveleti parancsnokká az Európai Unió bosznia-hercegovinai katonai műveletéhez.
   2. cikk
   A BiH/21/2014 határozat hatályát veszti.
   3. cikk
   Ez a határozat 2017. március 28-án lép hatályba.

      Kelt Brüsszelben, 2017. március 7-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 252., 2004.7.28., 10. o.

      (2)  A Politikai és Biztonsági Bizottság BiH/21/2014 határozata (2014. március 18.) az Európai Unió bosznia-hercegovinai katonai műveletéhez az uniós erők főparancsnokának kinevezéséről és a BiH/17/2011 határozat hatályon kívül helyezéséről (HL L 95., 2014.3.29., 29. o.).


title: A Tanács (KKPB) 2017/1860 határozata (2017. október 16.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

text:
               16.10.2017

               HU

               Az Európai Unió Hivatalos Lapja

               LI 265/8

         A TANÁCS (KKPB) 2017/1860 HATÁROZATA
   (2017. október 16.)
   a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről szóló, 2016. május 27-i (KKBP) 2016/849 tanácsi határozatra (1),
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2016. május 27-én elfogadta a Koreai Népi Demokratikus Köztársasággal (KNDK) szembeni korlátozó intézkedésekről szóló (KKBP) 2016/849 határozatot.

               (2)

               A Tanács a KNDK-ról szóló, 2017. július 17-én elfogadott következtetéseiben elítélte, hogy a KNDK folytatja és felgyorsítja a nukleáris és ballisztikusrakéta-programjait, megállapította, hogy az Uniónak lehetősége van újabb autonóm korlátozó intézkedések bevezetésére, és aggodalmát fejezte ki a KNDK azon folytatódó tevékenységei miatt, amelyekkel konvertibilis valutát kíván beszerezni a nukleáris és ballisztikusrakéta-programjának finanszírozásához.

               (3)

               A Tanács újólag megerősítette azt is, hogy az EU a KNDK-val szemben a kritikát is megfogalmazó közeledés politikáját folytatja, amely a nyomásgyakorlást szankciókkal és egyéb intézkedésekkel ötvözi, egyúttal azonban nem zárkózik el a kommunikációtól és a párbeszédtől sem.

               (4)

               Az ENSZ Biztonsági Tanácsa (ENSZ BT) 2017. augusztus 5-én elfogadta a 2371 (2017) sz. határozatot, amelyben további szankciókat szabott ki a KNDK-ra, válaszul az ország által 2017. július 3-án és 28-án végrehajtott ballisztikusrakéta-kilövésekre. Ebben a határozatban az ENSZ BT kifejezte aggodalmát, többek között, hogy a KNDK állampolgárai gyakran vállalnak munkát más államokban abból a célból, hogy külföldi exportbevételeket állítsanak elő, amelynek felhasználásával támogatja a KNDK a tiltott nukleáris és ballisztikusrakéta-programjait.

               (5)

               Az ENSZ BT 2017. szeptember 11-én elfogadta a 2375 (2017) sz. határozatot, amelyben újabb korlátozó intézkedéseket vezet be a KNDK által 2017. szeptember 2-án végrehajtott kísérleti atomrobbantásra reagálva, valamint azon folyamatos veszély miatt, amit az ország a térség békéje és stabilitása szempontjából jelent.

               (6)

               A KNDK által a nemzetközi békére és stabilitásra gyakorolt folyamatos fenyegetés fényében további korlátozó intézkedéseket kell elfogadni, és ezzel nyomást kell gyakorolni a KNDK-ra, hogy tegyen eleget a számos ENSZ BT-határozatban megfogalmazott kötelezettségeinek. Továbbá, három személyt és hat szervezetet fel kell venni a (KKBP) 2016/849 határozat II. és III. mellékletében szereplő személyek és szervezetek jegyzékébe.

               (7)

               E határozat egyes intézkedéseinek végrehajtásához további uniós intézkedésekre van szükség.

               (8)

               A (KKBP) 2016/849 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2016/849 határozat a következőképpen módosul:

               1.

               A 9. cikk helyébe a következő szöveg lép:
               „9. cikk
               (1)   Tilos kőolajtermékeket a KNDK-ból behozni, venni vagy átadni.
               (2)   Tilos a tagállamok állampolgárai részéről vagy a tagállamok területén keresztül vagy a tagállamok területéről, illetve a lobogójuk alatt hajózó hajó vagy valamely tagállamban lajstromozott légi jármű igénybevételével bármilyen finomított kőolajterméket közvetlenül vagy közvetve a KNDK-ba eladni, szolgáltatni vagy átadni, függetlenül attól, hogy azok a finomított kőolajtermékek származási helye a tagállamok területén van-e vagy sem.
               (3)   A (2) bekezdésben szereplő tilalomtól eltérve, amennyiben a KNDK-ba eladott, szolgáltatott vagy átadott finomított kőolajtermékek mennyisége nem haladja meg a 2017. október 1-jétől2017. december 31-ig tartó időszakban az 500 000 hordót, vagy a 2018. január 1-jétől kezdődő tizenkét hónapos időszak alatt – majd ezt követően éves viszonylatban – a 2 000 000 hordót, a tagállamok illetékes hatóságai eseti alapon engedélyezhetik a finomított kőolajtermékeknek a KNDK-ba történő eladását, szolgáltatását vagy átadását, amennyiben az adott illetékes hatóság megállapította, hogy az eladás, szolgáltatás vagy átadás kizárólag humanitárius célokat szolgát, és amennyiben:

                           a)

                           a tagállam 30 naponta tájékoztatja a szankcióbizottságot arról, hogy milyen mennyiségben történt a finomított kőolajtermékeknek a KNDK részére történő ilyen jellegű eladása, szolgáltatása vagy átadása, és információkat közöl számára az ügyletben részt vevő összes félről;

                           b)

                           az ilyen finomított kőolajtermékek eladásában, szolgáltatásában vagy átadásában nem vesz részt olyan személy vagy szervezet, aki, illetve amely összefüggésbe hozható a KNDK nukleáris vagy ballisztikusrakéta-programjaival, vagy az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozattal betiltott egyéb tevékenységeivel, ideértve a jegyzékbe vett személyeket és szervezeteket, és

                           c)

                           az ügylet nem eredményez bevételt a KNDK nukleáris vagy ballisztikusrakéta-programjai, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017) vagy a 2375 (2017) sz. ENSZ BT-határozatban megtiltott egyéb tevékenységek számára;

                     (4)   Az Unió megteszi a szükséges intézkedéseket annak érdekében, hogy meghatározza az e cikk hatálya alá tartozó termékek körét.”.

               2.

               A 9b. cikk helyébe a következő szöveg lép:
               „9b. cikk
               (1)   Tilos a tagállamok állampolgárai részéről vagy a tagállamok területén keresztül vagy a tagállamok területéről, illetve a lobogójuk alatt hajózó hajó vagy valamely tagállamban lajstromozott légi jármű igénybevételével nyersolajat közvetlenül vagy közvetve a KNDK-ba eladni, szolgáltatni vagy átadni.
               (2)   Az (1) bekezdéstől eltérve, az abban megfogalmazott tilalom nem alkalmazandó, ha egy tagállam megállapítja, hogy a nyersolajnak a KNDK-ba történő eladása, szolgáltatása vagy átadása kizárólag humanitárius célokat szolgál, és a szankcióbizottság eseti alapon előzetesen jóváhagyását adta a szállítmányhoz a 2375 (2017) sz. ENSZ BT-határozat 15. cikkének megfelelően.
               (3)   Az Unió megteszi a szükséges intézkedéseket annak érdekében, hogy meghatározza az e cikk hatálya alá tartozó termékek körét.”.

               3.

               A 11. cikk (2) bekezdésének helyébe a következő szöveg lép:
               „(2)   Tilos:

                           a)

                           a KNDK-ban működő szervezetekben, vagy a KNDK szervezeteiben, vagy a KNDK tulajdonában lévő, a KNDK-n kívül működő szervezetekben részesedést szerezni, fenntartani vagy növelni azt, beleértve az ilyen szervezetek teljes körű felvásárlását, illetve részvények vagy a részesedést biztosító egyéb értékpapírok megszerzését is vagy a KNDK-ban tevékenységekben részt venni, vagy eszközökben részesedést szerezni;

                           b)

                           finanszírozást vagy pénzügyi támogatást nyújtani a KNDK-ban található szervezetek, vagy a KNDK-beli szervezetek vagy a KNDK tulajdonában lévő, KNDK-n kívül működő szervezetek részére, vagy az ilyen KNDK-beli szervezetek finanszírozásának dokumentált céljára;

                           c)

                           a tagállamok állampolgárai részéről vagy a tagállamok területén KNDK-beli szervezetekkel vagy személyekkel új közös vállalkozást vagy gazdálkodó szervezetet létrehozni, illetve a meglévőket fenntartani és működtetni, függetlenül attól, hogy e szervezetek vagy személyek a KNDK kormánya érdekében vagy nevében járnak-e el vagy sem; és

                           d)

                           az a)–c) pontokban említett tevékenységekhez közvetlenül kapcsolódó befektetési szolgáltatásokat nyújtani.”.

               4.

               A 11. cikk a következő bekezdéssel egészül ki:
               „(5)   A (2) bekezdés a) pontja nem alkalmazandó olyan befektetések esetében, amelyekre vonatkozóan az érintett tagállam illetékes hatósága megállapította, hogy azok célja humanitárius, nem pedig a nyereség termelése, és amennyiben e befektetések nem kapcsolódnak sem a KNDK nukleáris, ballisztikus rakétákhoz vagy egyéb tömegpusztító fegyverekhez köthető tevékenységeihez vagy programjaihoz, sem a hagyományos fegyverekkel kapcsolatos iparágakkal, vagy a bányászati, a finomítási és a vegyipari ágazattal, a kohászattal és fémmegmunkálással, valamint a repülés- és űrtechnikával összefüggő tevékenységekhez.”.

               5.

               A 13. cikk 4. pontjának a helyébe a következő szöveg lép:

                           „4.

                           A 3. pont a) pontjában és a 3. pont c)–g) alpontjaiban említett tranzakciók esetében a pénzeszközöknek a KNDK-ba vagy a KNDK-ból történő bármely átutalásához a tagállam illetékes hatóságának előzetes engedélye szükséges, amennyiben az adott tranzakció meghaladja a 15 000 EUR-t. A 3. pont b) alpontjában említett tranzakciók esetében a pénzeszközöknek a KNDK-ba vagy a KNDK-ból történő bármely átutalásához a tagállam illetékes hatóságának előzetes engedélye szükséges, amennyiben az adott tranzakció meghaladja az 5 000 EUR-t. Az érintett tagállam minden megadott engedélyről tájékoztatja a többi tagállamot.”.

               6.

               A 26a. cikk a következő bekezdéssel egészül ki:
               „4.   A KNDK-ba történő utalások megakadályozása érdekében, az alkalmazandó nemzeti jogi előírások és eljárásokra figyelemmel, a tagállamok nem újíthatják meg a területükön tartózkodó KNDK állampolgárok munkavállalási engedélyeit, kivéve a menekültekét és a nemzetközi védelemben részesülő személyekét.”.

               7.

               Az II. és III. melléklet az e határozat mellékletében foglaltak szerint módosul.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2017. október 16-án.

            a Tanács részéről

            az elnök

         F. MOGHERINI

      (1)  HL L 141., 2016.5.28., 79. o.

      MELLÉKLET

                  I.

                  A (KKBP) 2016/849 határozat II. mellékletében az „I. Azok a személyek és szervezetek, akik vagy amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek” fejezetben az „A. személyek” alfejezet az alábbiak szerint módosul:

                              (a)

                              a meglévő bejegyzések számozása 1-30-ra változik;

                              (b)

                              az alábbi bejegyzésekkel egészül ki;

                                          Név (és esetleges névváltozatok)

                                          Azonosító adatok

                                          Megjelölés időpontja

                                          A jegyzékbe vétel okai

                                          „31.

                                          Kim Jong Sik

                                          A Hadianyag-ipari Minisztérium Munitions Industry Department (Hadianyag-ipari Hivatal) igazgatóhelyettese

                                          2017.10.16.

                                          A Hadianyag-ipari Minisztérium igazgatóhelyetteseként támogatást nyújt a KNDK nukleáris tevékenységekkel és ballisztikus rakétákkal kapcsolatos programjaihoz, és ennek keretében 2016-ban részt vett nukleáris tevékenységekkel és ballisztikus rakétákkal kapcsolatos eseményeken, valamint ott volt 2016. márciusában a KNDK által miniatürizált nukleáris eszköznek nevezett szerkezet bemutatásán.

                                          32.

                                          Ri Pyong Chol

                                          Születési idő: 1948
                                          A Munitions Industry Department (Hadianyag-ipari Minisztérium) első igazgatóhelyettese

                                          2017.10.16.

                                          A Hadianyag-ipari Minisztérium első igazgatójaként kulcsfontosságú szerepet játszik a KNDK ballisztikusrakéta-programjában. Jelen van a legtöbb ballisztikusrakéta-teszten – így például ott volt a 2016. januári nukleáris kísérletnél és azt az követő ünnepségen –, és ezekről beszámolókat készít Kim Dzsongunnak.”

                  (2)

                  A (KKBP) 2016/849 határozat II. mellékletében az „I. Azok a személyek és szervezetek, akik vagy amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek” fejezetben az „B. szervezetek” alfejezet az alábbiak szerint módosul:

                              Név (és esetleges névváltozatok)

                              Hely

                              Megjelölés időpontja

                              Egyéb információ

                              „5.

                              Ministry of People's Armed Forces (a Népi Fegyveres Erők Minisztériuma)

                              2017.10.16.

                              Támogatást és iránymutatást nyújt a Strategic Rocket Force-nak, azaz a KNDK stratégiai rakétaerejének, amelynek feladata a KNDK nukleáris és hagyományos stratégiai rakétaegységeinek ellenőrzése. A Strategic Rocket Force-t az ENSZ BT a 2356. sz. határozatával (2017) jegyzékbe vette.

                              6.

                              Korean People's Army (Koreai Néphadsereg)

                              2017.10.16.

                              A Koreai Néphadsereghez tartozik a Strategic Rocket Force (a KNDK stratégiai rakétaereje), amelynek feladata a KNDK nukleáris és hagyományos stratégiai rakétaegységeinek ellenőrzése. A Strategic Rocket Force-t az ENSZ BT a 2356. sz. határozatával (2017) jegyzékbe vette.”

                  (3)

                  „A 23. cikk (1) bekezdésének c) pontjában és a 27. cikk (1) bekezdésének d) pontjában említett személyek és szervezetek jegyzéke” fejezet után a (KKBP) 2016/849 határozat III. melléklete a következő szöveggel egészül ki:

                              „A.

                              Személyek

                                          Név

                                          Azonosító adatok

                                          Megjelölés időpontja

                                          A jegyzékbe vétel okai

                                          1.

                                          KIM Hyok Chan

                                          Születési év: 9.6.1970.
                                          útlevélszám: 563410191 KNDK titkár, luandai nagykövetség

                                          2017.10.16.

                                          Kim Hyok Chan a Green Pine, az ENSZ által jegyzékbe vett szervezet, többek között tárgyalásokat folytatott az angólai hadihajók felújítására vonatkozó szerződésekről, amellyel megsértette az ENSZ BT által kiszabott tilalmakat.

                              B.

                              Szervezetek

                                          Név
                                          (és lehetséges álnevek)

                                          Azonosító adatok

                                          Megjelölés időpontja

                                          A jegyzékbe vétel okai

                                          1.

                                          Korea International Exhibition Corporation

                                          2017.10.16.

                                          A Korea International Exhibition Corporation a phenjani nemzetközi kereskedelmi vásár megrendezésével segített jegyzékbe vett szervezeteknek a szankciók kijátszásában, ugyanis e kiállításon a jegyzékbe vett szervezeteknek a gazdasági tevékenységük folytatásával lehetőségük van az ENSZ-szankciók megsértésére.

                                          2.

                                          Korea Rungrado General Trading Corporation
                                          Más néven: Rungrado Trading Corporation

                                          Cím: Segori-dong, Pothonggang District, Phenjan, KNDK
                                          Tel.: 850-2-18111-3818022
                                          Fax: 850-2-3814507
                                          E-mail cím: rrd@co.chesin.com

                                          2017.10.16.

                                          A Korea Rungrado General Trading Corporation Scud rakétákat adott el Egyiptomnak, és ezzel hozzájárult az ENSZ BT határozataiban szereplő szankciók megsértéséhez.

                                          3.

                                          Maritime Administrative Bureau
                                          Más néven: North Korea Maritime Administration Bureau

                                          Cím: Ryonhwa-2Dong, Central District, Phenjan, KNDK
                                          PO BOX 416.
                                          Tel.: 850-2-181118059
                                          Fax: 850 2 381 4410
                                          E-mail: mab@silibank.net.kp
                                          Honlap: www.ma.gov.kp

                                          2017.10.16.

                                          A Maritime Administrative Bureau segített kijátszani az ENSZ BT által kivetett szankciókat, többek között azzal, hogy átnevezte és újra lajstromba vette az egyes jegyzékbe vett szervezetek eszközeit, és hamis okmányokat állított ki az ENSZ BT szankciói által érintett hajók számára.

                                          4.

                                          Pan Systems Pyongyang
                                          Más néven: Wonbang Trading Co.

                                          Cím: Room 818, Pothonggang Hotel, Ansan-Dong, Pyongchon kerület, Pyongyang, KNDK

                                          2017.10.16.

                                          A Pan Systems Eritreának kísérelt meg fegyvereket és azokhoz kapcsolódó felszereléseket eladni, és ezzel segített kijátszani az ENSZ BT által kivetett szankciókat.
                                          A Pan Systems továbbá az ENSZ által jegyzékbe vett Reconnaissance General Bureau irányítása alatt áll és nevében jár el.”


title: A Bizottság határozata (1998. március 11.) a közös agrárpolitika területén működő tanácsadó bizottságokról

text:
Fontos jogi nyilatkozat

|

31998D0235

Hivatalos Lap L 088 , 24/03/1998 o. 0059 - 0071

		A Bizottság határozata(1998. március 11.)a közös agrárpolitika területén működő tanácsadó bizottságokról(98/235/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel a Bizottságnak ki kell kérnie a gazdasági ágazatok és a fogyasztók véleményét a piac és a közös agrárpolitika egyéb területei különböző közös szervezeteinek működésével kapcsolatban felmerülő kérdésekről;mivel a piaci szervezetek működése és az agrárpolitikai döntések által közvetlenül érintett minden gazdasági ágazatnak, továbbá a fogyasztóknak lehetőséget kell adni, hogy részt vegyenek a Bizottság által kért vélemények megfogalmazásában;mivel a tagállamok érintett szakmai és fogyasztói szövetségei európai uniós szinten szervezeteket hoztak létre, amelyek ezáltal minden tagállamban képviselhetik az érintetteket;mivel 1962 óta különböző bizottsági határozatokkal [1] több mezőgazdasági tanácsadó bizottságot is felállítottak;mivel a közös agrárpolitika 1992-es reformját követően szükségessé vált néhány bizottság összevonása és újabbak felállítása;mivel egy, a tanácsadó bizottságok működésével foglalkozó tanulmány kimutatta, hogy helye van a további tökéletesítéseknek; mivel ezért változtatásokra van szükség a különböző eljárásokban és meghatározásokban, a bizottsági helyeknek a képviselt csoportok közötti elosztásában és a bizottságok megújítására vonatkozó szabályokban;mivel a mezőgazdasági tanácsadó bizottságokra vonatkozó rendelkezéseket több alkalommal is módosították, és azokat 27 különböző jogszabály tartalmazza; mivel ennél fogva ezek alkalmazása nehézkessé vált, és így azokat célszerű egyetlen határozatba összevonni,A KÖVETKEZŐKÉPPEN HATÁROZOTT:1. cikk(1) A Bizottság égisze alatt a következő tanácsadó bizottságok jönnek létre:- közös agrárpolitikai tanácsadó bizottság,- szántóföldi növénytermesztés tanácsadó bizottsága,- nem élelmiszercélú és textilipari növényekkel foglalkozó tanácsadó bizottság,- állattenyésztési termékekkel foglalkozó tanácsadó bizottság,- gyümölcsökkel, zöldségekkel és virágokkal foglalkozó tanácsadó bizottság,- különleges termékekkel foglalkozó tanácsadó bizottság,- erdészettel és parafával foglalkozó tanácsadó bizottság,- mezőgazdasági termékek egészségügyi és biztonsági tanácsadó bizottsága,- vidékfejlesztési tanácsadó bizottság,- mezőgazdasági és környezetvédelmi tanácsadó bizottság.(2) A fenti bizottságokkal a Bizottság konzultálhat minden olyan kérdésben, amely a közös agrárpolitikára és a vidékfejlesztési politikára vonatkozik, különös tekintettel a piac közös szervezésére, valamint azokra az intézkedésekre, amelyeket a Bizottság a piac szervezése keretében meghozhat.(3) Az egyes bizottságok elnökei saját kezdeményezésükre vagy a képviselt érdekcsoportok bármelyikének kérésére javasolhatják, hogy a Bizottság konzultáljon az érintett bizottsággal bármely, annak kompetenciájába tartozó kérdésben.2. cikkA bizottságok a következő társadalmi-gazdasági érdekcsoportok képviselőiből tevődnek össze: mezőgazdasági termelők, mezőgazdasági szövetkezetek, a mezőgazdasági és élelmiszeripari ágazatok, a mezőgazdasági termékek és élelmiszerek kereskedelme, mezőgazdasági és élelmiszeripari dolgozók, valamint a fogyasztók. Különleges esetekben egyéb érdekcsoportok képviselői is kinevezhetők. A bizottságok összetételét a kapcsolódó mellékletekben rögzítettek szerint alakítják ki.3. cikkA bizottságoknak – eltekintve a közös agrárpolitikai tanácsadó bizottságtól és a vidékfejlesztési tanácsadó bizottságtól, amelyek hatvan tagból állnak – az ágazat jelentőségétől függően legfeljebb 40 tagjuk lehet. A helyek száma és eloszlása a 4. cikk (1) bekezdésében említett különböző európai szervezetek között a kapcsolódó mellékletekben rögzítettek szerint alakul.4. cikk(1) A bizottságok tagjait a Bizottság nevezi ki a közösségi szinten létrehozott, és az érdekcsoportok Bizottságnál vezetett nyilvántartásában felsorolt társadalmi-gazdasági szervezetek javaslatai alapján. Társadalmi-gazdasági szervezet alatt azokat a szervezeteket kell érteni, amelyek leginkább képviselik a 2. cikkben meghatározott érdekeket, és tevékenységük összekapcsolódik a közös agrárpolitikával, a közös piacszervezéssel vagy az adott ágazattal.(2) A Bizottság felkérésére a társadalmi-gazdasági szervezetek minden egyes betöltendő bizottsági hely esetében három különböző nemzetiségű jelöltre tesznek javaslatot. A javaslattételnél figyelembe kell venniük az ágazatukban képviselendő különböző érdekeket.(3) A bizottságok tagjait öt évre nevezik ki. Kinevezésük megújítható. A tagok e tevékenységükért nem részesülnek javadalmazásban.A bizottság tagjai az öt év leteltét követően mindaddig hivatalban maradnak, amíg helyükre új tagot nem neveznek ki, vagy amíg kinevezésüket meg nem újítják. Amennyiben egy tag lemond vagy elhalálozik, illetve ha az a testület, amely a tagot delegálta, kéri annak leváltását, akkor az (1) bekezdésben szabályozott eljárásnak megfelelően az említett tag helyébe más lép.(4) A bizottsági tagok felsorolását a Bizottság az Európai Közösségek Hivatalos Lapjának C sorozatában teszi közzé minden egyes alkalommal, amikor a tagok cseréjére sor kerül.5. cikk(1) Egy bizottságon belül egy vagy több állandó csoport és/vagy munkacsoport hozható létre. Az állandó csoportok az illetékes társadalmi-gazdasági szervezetek javaslata alapján a Bizottság által kinevezett képviselőkből vagy szakértőkből állnak. Ezek rendszeresen foglalkoznak az ágazattal összefüggő kérdésekkel.(2) A tanácsadó bizottság kérésére a Bizottságnak jogában áll megváltoztatni valamely állandó csoportban a képviselt társadalmi-gazdasági érdekcsoportok összetételét.(3) A tanácsadó bizottság kérésére szakértői csoport hozható létre. Az ilyen csoportok az érintett terület szakértőiből állnak, akiket a Bizottság nevez ki az érdekelt társadalmi-gazdasági szervezetekkel folytatott konzultációt követően.(4) A csoport ülésén részt venni nem tudó bármely tagot képviselheti más. Az a társadalmi-gazdasági szervezet, amelyet a távolmaradó tag képvisel, javaslatot tehet a csoport titkárságának a helyettes személyét illetően.6. cikk(1) A Bizottsággal folytatott konzultációt követően az egyes bizottságok tagjaik közül elnököt választanak. Az elnök megválasztása az első szavazáskor a jelen lévő tagok kétharmados többségével, míg az azt követő szavazások során a jelenlévő tagok egyszerű többségével történik. Szavazategyenlőség esetén a Bizottság gondoskodik ideiglenes elnökről.A bizottság a hivatali idő felének elteltét követően lépéseket tehet az elnök cseréjére.(2) Mindegyik bizottság két alelnököt választ. Az alelnököket azoknak a társadalmi-gazdasági szervezeteknek a képviselői közül választják, amelyeknek az elnök nem tagja. Megválasztásuk az (1) bekezdésben szabályozott eljárásnak megfelelően történik.Ugyanezt az eljárást követve mindegyik bizottság választhat egy végrehajtó testületet, amely – az elnökön kívül – a bizottságban képviselt egyes társadalmi-gazdasági szervezetek egy-egy képviselőjéből tevődik össze.A bizottság munkáját a végrehajtó testület készíti elő és szervezi meg. Egy tisztviselő (a "jelentéstevő") minden egyes bizottsági ülést követően összefoglaló jelentést készít.(3) Az (1) bekezdésben megállapított eljárásnak megfelelően minden állandó csoport tagjai közül egy elnököt és egy alelnököt választ. Az elnök és az alelnök nem tartozhat ugyanahhoz a társadalmi-gazdasági szervezethez. A csoport elnöke összefoglaló jelentést készít, és beszámol az eredményekről a tanácsadó bizottságnak a következő ülésén.7. cikk(1) A bizottsági üléseken csak a bizottság tagjai és póttagjai, a Bizottság képviselői és a (3), (4), valamint (6) bekezdésnek megfelelően meghívott személyek vehetnek részt.(2) A csoportok ülésein csak a csoportok tagjai és póttagjai, az illetékes bizottság elnöke, a Bizottság képviselői, valamint a (4) és a (6) bekezdésnek megfelelően meghívott személyek vehetnek részt.(3) Amennyiben valamelyik bizottsági tag akadályoztatva van, akkor az a szervezet vagy azok a szervezetek, amelyek a szóban forgó tagot delegálták, helyettest jelölhetnek ki, akit a Bizottság és az érintett szervezet vagy szervezetek közös megállapodással összeállított jegyzékéből kell kiválasztani. A jegyzékben szereplő nevek száma megegyezik a kérdéses szervezetet vagy szervezeteket képviselő tagok számával, de nem lehet több tíznél.Helyettes kijelölése esetén a bizottság titkárságát erről legalább három munkanappal az ülést megelőzően értesíteni kell.(4) Egy, valamely bizottságban vagy csoportban egy vagy több mandátummal rendelkező szervezet kérésére a bizottság vagy csoport elnöke a Bizottság alkalmazottaival egyetértésben meghívhatja az adott szervezet főtitkárát, hogy megfigyelőként részt vegyen a bizottsági üléseken.A főtitkár, akadályoztatása esetén, megfigyelői helyét átruházhatja egy másik, általa kijelölt személyre.(5) A megfigyelőknek nincs felszólalási joguk. Az elnök azonban – a Bizottsággal egyetértésben – felkérheti őket felszólalásra.(6) Egy egy vagy több mandátummal rendelkező szervezet kérésére az elnök – a Bizottsággal egyetértésben – meghívhat egy vagy több szakértőt a bizottság vagy csoport tanácskozásaira, ha a napirendi pontok magas szintű szakértelmet igényelnek.A Bizottság saját kezdeményezésére felkérhet bármely, a napirenden szereplő témakörök valamelyikében kellő tapasztalattal rendelkező személyt, hogy szakértőként vegyen részt a bizottság vagy állandó csoport tanácskozásain. A szakértők azonban csak annak a kérdésnek a megvitatásában vehetnek részt, amellyel kapcsolatban őket a tanácskozásra meghívták.8. cikkA Bizottsággal egyetértésben mindegyik bizottság vagy állandó csoport munkacsoportokat állíthat fel munkája megkönnyítése érdekében.9. cikk(1) Az egyes bizottságokat és csoportokat a Bizottság hívja össze, az ülések helyszíne általában a Bizottság székhelyén van. A végrehajtó testület üléseit az elnök a Bizottsággal egyetértésben hívja össze.(2) A Bizottság illetékes osztályainak képviselői részt vehetnek az egyes bizottságok, végrehajtó testületek és csoportok ülésein.(3) A Bizottság titkársági szolgáltatásokat biztosít a bizottságoknak, végrehajtó testületeknek és csoportoknak.10. cikk12 munkanappal a bizottsági ülést megelőzően az elnök tájékoztatja a Bizottságot a bizottsági napirendre felveendő pontokról. A Bizottság a napirendet és a meghívókat az ülés előtt 8 munkanappal – lehetőleg elektronikus formában – megküldi a tagoknak.11. cikk(1) A bizottságok megvitatják azokat a kérdéseket, amelyekben a Bizottság véleményt kért. A vita végén nem kerül sor szavazásra. A Bizottság, amikor véleményt kér a bizottságtól, határidőt szabhat számára a vélemény megalkotására.Amennyiben a bizottság egyhangúlag alkot véleményt, a közös következtetéseket az összesítő feljegyzéshez csatolják. Amennyiben a bizottság javasolja, a Bizottság közli a Tanáccsal a bizottsági tanácskozás eredményét.(2) Az egyes bizottságokban képviselt társadalmi-gazdasági szervezetek által megfogalmazott nézeteket belefoglalják a Bizottságnak továbbított jelentésbe.12. cikkA Szerződés 214. cikkének sérelme nélkül azokban az esetekben, amikor a Bizottság jelzi, hogy a kért vélemény vagy a felvetett kérdés bizalmas természetű témát érint, a bizottságok, illetve az azoknak alárendelt csoportok tagjai, valamint az ülések további résztvevői kötelesek a bizottságban vagy csoportban végzett munkájuk során tudomásukra jutott információt bizalmasan kezelni. Ezekben az esetekben csak az adott bizottság vagy csoport tagjai, illetve az őket helyettesítő személyek, valamint a Bizottság képviselői vesznek részt az üléseken.13. cikkA Bizottság 81/195/EGK, 87/70/EGK-tól 87/93/EGK-ig számozott, valamint a 89/567/EGK és 90/351/EGK határozata hatályát veszti.14. cikkEzt a határozatot 1998. április 1-jétől kell alkalmazni.Kelt Brüsszelben, 1998. március 11-én.a Bizottság részérőlFranz Fischlera Bizottság tagja[1] A Bizottság 1987. január 7-i 87/70/EGK-tól 87/93/EGK-ig terjedő határozatai (HL L 45., 1987.2.14., 1–68. o.)A Bizottság 1989. október 20-i 89/567/EGK határozata (HL L 309., 1989.10.26., 39. o.)A Bizottság 1981. március 16-i 81/195/EGK határozata (HL L 88., 1981.4.2., 42. o.)A Bizottság 1990. június 29-i 90/351/EGK határozata (HL L 172., 1990.7.5., 33. o.)--------------------------------------------------I. MELLÉKLETKÖZÖS AGRÁRPOLITIKAI TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 22 |Mezőgazdasági szövetkezetek | 8 |Kereskedelem | 8 |Ipar | 8 |Munkavállalók | 5 |Fogyasztók | 5 |Egyéb | 4 |--------------------------------------------------II. MELLÉKLETSZÁNTÓFÖLDI NÖVÉNYTERMESZTÉS TANÁCSADÓ BIZOTTSÁGA1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 17 |Mezőgazdasági szövetkezetek | 5 |Kereskedelem | 6 |Ipar | 6 |Munkavállalók | 2 |Fogyasztók | 2 |Egyéb | 2 |2. ÁLLANDÓ CSOPORTOK ÉS ÖSSZETÉTELÜKa) Gabonával foglalkozó állandó csoport| Helyek száma |Mezőgazdasági termelők | 13 |Mezőgazdasági szövetkezetek | 6 |Kereskedelem | 7 |Ipar | 6 |Munkavállalók | 1 |Egyéb | 1 |b) Olajos magvakkal és fehérjenövényekkel foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 5 |Kereskedelem | 6 |Ipar | 6 |Fogyasztók | 1 |Egyéb | 1 |c) Szárított takarmánnyal foglalkozó állandó csoport| Helyek száma |Mezőgazdasági termelők | 3 |Mezőgazdasági szövetkezetek | 3 |Kereskedelem | 1 |Ipar | 5 |d) Cukorral foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 4 |Kereskedelem | 4 |Ipar | 6 |Munkavállalók | 1 |Fogyasztók | 1 |e) Rizzsel foglalkozó állandó csoport| Helyek száma |Mezőgazdasági termelők | 5 |Mezőgazdasági szövetkezetek | 2 |Kereskedelem | 4 |Ipar | 4 |f) Keményítővel foglalkozó állandó csoport| Helyek száma |Mezőgazdasági termelők | 4 |Mezőgazdasági szövetkezetek | 2 |Kereskedelem | 3 |Ipar | 6 |--------------------------------------------------III. MELLÉKLETNEM ÉLELMISZERCÉLÚ ÉS TEXTILIPARI NÖVÉNYEKKEL FOGLALKOZÓ TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 17 |Mezőgazdasági szövetkezetek | 5 |Kereskedelem | 5 |Ipar | 8 |Munkavállalók | 2 |Fogyasztók | 2 |Egyéb | 1 |2. ÁLLANDÓ CSOPORTOK ÉS ÖSSZETÉTELÜKa) Megújuló energiaforrásokkal foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 5 |Kereskedelem | 5 |Ipar | 6 |Fogyasztók | 1 |Egyéb | 1 |b) Gyapottal foglalkozó állandó csoport| Helyek száma |Mezőgazdasági termelők | 5 |Mezőgazdasági szövetkezetek | 3 |Kereskedelem | 3 |Ipar | 4 |Egyéb | 1 |c) Lennel és kenderrel foglalkozó állandó csoport| Helyek száma |Mezőgazdasági termelők | 6 |Mezőgazdasági szövetkezetek | 2 |Kereskedelem | 3 |Ipar | 4 |--------------------------------------------------IV. MELLÉKLETÁLLATTENYÉSZTÉSI TERMÉKEKKEL FOGLALKOZÓ TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 17 |Mezőgazdasági szövetkezetek | 4 |Kereskedelem | 5 |Ipar | 8 |Munkavállalók | 2 |Fogyasztók | 2 |Egyéb | 2 |2. ÁLLANDÓ CSOPORTOK ÉS ÖSSZETÉTELÜKa) Tejjel foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 5 |Kereskedelem | 5 |Ipar | 6 |Fogyasztók | 1 |Munkavállalók | 1 |b) Marhahússal foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 6 |Kereskedelem | 5 |Ipar | 5 |Fogyasztók | 1 |Egyéb | 1 |c) Birka- és kecskehússal foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 5 |Kereskedelem | 4 |Ipar | 3 |Fogyasztók | 1 |Egyéb | 1 |d) Sertéshússal foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 6 |Kereskedelem | 5 |Ipar | 6 |Fogyasztók | 1 |Munkavállalók | 1 |e) Baromfihússal és tojással foglalkozó állandó csoport| Helyek száma |Mezőgazdasági termelők | 13 |Mezőgazdasági szövetkezetek | 6 |Kereskedelem | 5 |Ipar | 5 |Fogyasztók | 1 |--------------------------------------------------V. MELLÉKLETGYÜMÖLCCSEL, ZÖLDSÉGGEL ÉS VIRÁGGAL FOGLALKOZÓ TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 16 |Mezőgazdasági szövetkezetek | 6 |Kereskedelem | 7 |Ipar | 5 |Munkavállalók | 2 |Fogyasztók | 2 |Egyéb | 2 |2. ÁLLANDÓ CSOPORTOK ÉS ÖSSZETÉTELÜKa) Friss gyümölccsel és zöldséggel foglalkozó állandó csoport| Helyek száma |Mezőgazdasági termelők | 12 |Mezőgazdasági szövetkezetek | 6 |Kereskedelem | 6 |Ipar | 5 |Fogyasztók | 1 |Egyéb | 2 |b) Feldolgozott gyümölccsel és zöldséggel foglalkozó állandó csoport| Helyek száma |Mezőgazdasági termelők | 8 |Mezőgazdasági szövetkezetek | 4 |Kereskedelem | 3 |Ipar | 5 |Egyéb | 1 |c) Vágott virággal és dísznövénnyel foglalkozó állandó csoport| Helyek száma |Mezőgazdasági termelők | 7 |Mezőgazdasági szövetkezetek | 3 |Kereskedelem | 6 |Ipar | 1 |Egyéb | 1 |--------------------------------------------------VI. MELLÉKLETKÜLÖNLEGES TERMÉKEKKEL FOGLALKOZÓ TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 17 |Mezőgazdasági szövetkezetek | 5 |Kereskedelem | 6 |Ipar | 6 |Munkavállalók | 3 |Fogyasztók | 2 |Egyéb | 1 |1. ÁLLANDÓ CSOPORTOK ÉS ÖSSZETÉTELÜKa) Bortermelési állandó csoport| Helyek száma |Mezőgazdasági termelők | 10 |Mezőgazdasági szövetkezetek | 7 |Kereskedelem | 5 |Ipar | 5 |Fogyasztók | 1 |Egyéb | 1 |b) Szeszesitalokkal foglalkozó állandó csoport| Helyek száma |Mezőgazdasági termelők | 2 |Mezőgazdasági szövetkezetek | 2 |Kereskedelem | 2 |Ipar | 5 |Fogyasztók | 1 |c) Olajbogyóval és származtatott termékeivel foglalkozó állandó csoport| Helyek száma |Mezőgazdasági termelők | 9 |Mezőgazdasági szövetkezetek | 5 |Kereskedelem | 5 |Ipar | 5 |Fogyasztók | 1 |d) Méhészeti állandó csoport| Helyek száma |Méhészek | 6 |Mezőgazdasági szövetkezetek | 2 |Kereskedelem | 3 |Ipar | 2 |Fogyasztók | 1 |e) Komlóval foglalkozó állandó csoport| Helyek száma |Mezőgazdasági termelők | 5 |Mezőgazdasági szövetkezetek | 3 |Kereskedelem | 5 |Ipar | 3 |f) Dohánnyal foglalkozó állandó csoport| Helyek száma |Mezőgazdasági termelők | 6 |Mezőgazdasági szövetkezetek | 4 |Kereskedelem | 4 |Ipar | 4 |Fogyasztók | 1 |--------------------------------------------------VII. MELLÉKLETERDÉSZETTEL ÉS PARAFÁVAL FOGLALKOZÓ TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Termelők | 23 |Kereskedelem | 1 |Ipar | 8 |Munkavállalók | 3 |Fogyasztók | 1 |Egyéb | 4 |--------------------------------------------------VIII. MELLÉKLETMEZŐGAZDASÁGI TERMÉKEK EGÉSZSÉGÜGYI ÉS BIZTONSÁGI TANÁCSADÓ BIZOTTSÁGA1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 12 |Mezőgazdasági szövetkezetek | 6 |Kereskedelem | 5 |Ipar | 5 |Munkavállalók | 2 |Fogyasztók | 5 |Egyéb | 5 |2. ÁLLANDÓ CSOPORTOK ÉS ÖSSZETÉTELÜKa) Biogazdálkodással foglalkozó állandó csoport| Helyek száma |Mezőgazdasági termelők | 6 |Mezőgazdasági szövetkezetek | 2 |Kereskedelem | 2 |Ipar | 2 |Fogyasztók | 2 |Egyéb | 3 |b) Állat-egészségügyi állandó csoport| Helyek száma |Mezőgazdasági termelők | 2 |Mezőgazdasági szövetkezetek | 2 |Kereskedelem | 2 |Ipar | 2 |Munkavállalók | 2 |Fogyasztók | 2 |Egyéb | 2 |c) Növény-egészségügyi állandó csoport| Helyek száma |Mezőgazdasági termelők | 3 |Mezőgazdasági szövetkezetek | 3 |Kereskedelem | 3 |Ipar | 3 |Munkavállalók | 2 |Fogyasztók | 2 |Egyéb | 3 |d) Mezőgazdasági termékek reklámozásával foglalkozó állandó csoport| Helyek száma |Mezőgazdasági termelők | 7 |Mezőgazdasági szövetkezetek | 4 |Kereskedelem | 5 |Ipar | 4 |Fogyasztók | 1 |Egyéb | 1 |e) Állatgondozási állandó csoport| Helyek száma |Mezőgazdasági termelők | 3 |Mezőgazdasági szövetkezetek | 2 |Kereskedelem | 2 |Ipar | 2 |Munkavállalók | 2 |Fogyasztók | 2 |Egyéb | 4 |f) Vetőmaggal foglalkozó állandó csoport| Helyek száma |Mezőgazdasági termelők | 8 |Mezőgazdasági szövetkezetek | 3 |Kereskedelem | 6 |Ipar | 3 |Munkavállalók | 1 |Fogyasztók | 1 |Egyéb | 4 |g) Takarmányokkal foglalkozó állandó csoport| Helyek száma |Mezőgazdasági termelők | 6 |Mezőgazdasági szövetkezetek | 4 |Kereskedelem | 4 |Ipar | 4 |Munkavállalók | 1 |Fogyasztók | 1 |--------------------------------------------------IX. MELLÉKLETVIDÉKFEJLESZTÉSI TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 22 |Mezőgazdasági szövetkezetek | 4 |Kereskedelem | 5 |Ipar | 5 |Munkavállalók | 5 |Fogyasztók | 3 |Egyéb | 16 |2. ÁLLANDÓ CSOPORTOK ÉS ÖSSZETÉTELÜKa) A vidéken élő nők helyzetével foglalkozó állandó csoport| Helyek száma |Mezőgazdasági termelők, vidéki családok tagjai | 6 |Mezőgazdasági szövetkezetek | 1 |Kereskedelem | 2 |Ipar | 1 |Munkavállalók | 1 |Fogyasztók | 2 |Egyéb | 2 |--------------------------------------------------X. MELLÉKLETMEZŐGAZDASÁGI ÉS KÖRNYEZETVÉDELMI TANÁCSADÓ BIZOTTSÁG1. KÉPVISELT ÉRDEKCSOPORTOK (2. cikk)| Helyek száma (4. cikk) |Mezőgazdasági termelők | 14 |Mezőgazdasági szövetkezetek | 3 |Kereskedelem | 3 |Ipar | 3 |Munkavállalók | 2 |Fogyasztók | 2 |Egyéb | 7 |--------------------------------------------------


title: 2010/67/: A Bizottság határozata ( 2010. február 5. ) a GMES-partnerek testületének felállításáról

text:
               6.2.2010

               HU

               Az Európai Unió Hivatalos Lapja

               L 35/23

         A BIZOTTSÁG HATÁROZATA
   (2010. február 5.)
   a GMES-partnerek testületének felállításáról
   (2010/67/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A globális környezetvédelmi és biztonsági megfigyelés (a továbbiakban: GMES) egy olyan Föld-megfigyelési kezdeményezés, amelyet az Európai Unió vezet és a tagállamokkal partnerségben valósít meg. Célja, hogy a Föld-megfigyelés területén elősegítse az innovációs, kutatási és technológiafejlesztési politikákban rejlő ipari lehetőségek jobb kihasználását, és hogy információs szolgáltatásokat nyújtson.

               (2)

               Ahhoz, hogy a GMES célja fenntarthatóan valósuljon meg, koordinálni kell a GMES-ben érintett különféle partnerek tevékenységeit, és a felhasználók igényeinek megfelelő szolgáltatási és megfigyelési kapacitást kell kifejleszteni, kiépíteni és működtetni. E célból a Bizottságnak szüksége lehet a szakértőket magában foglaló tanácsadó testület véleményének kikérésére.

               (3)

               „Globális környezetvédelmi és biztonsági megfigyelés (GMES): Teszünk bolygónk biztonságáért!” című közleményében (1) a Bizottság bejelentette a partnerek testületének létrehozását, hogy az segítse a Bizottságot a GMES átfogó koordinálásában.

               (4)

               Ezért a GMES és a Föld-megfigyelés területén szakértői csoportot kell létrehozni, és meg kell határozni annak feladatait és összetételét.

               (5)

               A csoport feladata, hogy biztosítsa a GMES-hez való partneri hozzájárulások koordinációját, a lehető legjobban kihasználva a már meglévő kapacitásokat, és felfedve a hiányokat, amelyeket uniós szinten kell megszüntetni. Segítenie kell a Bizottságot az európai Föld-megfigyelési program (GMES) következetes végrehajtásának figyelemmel kísérésében. Figyelemmel kell kísérnie a szakpolitikai terület fejlődését, és elő kell segítenie a GMES-ben és a Föld-megfigyelésben alkalmazott helyes gyakorlatok cseréjét.

               (6)

               A partnerek testületét a tagállamok képviselői alkotják, akik Föld-megfigyeléssel, környezetvédelemmel és biztonsággal foglalkozó szakértők. A képviselőket a tagállamban a Föld-megfigyelésért felelős nemzeti hatóságok jelölhetik.

               (7)

               A 2001/844/EK, ESZAK, Euratom bizottsági határozat (2) mellékletében megállapított bizottsági biztonsági szabályok sérelme nélkül meg kell határozni azokat a szabályokat, amelyek szerint a testület tagjai információkat hozhatnak nyilvánosságra.

               (8)

               A testület tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (3) megfelelően kell kezelni.

               (9)

               Rendelkezni kell Norvégia és Svájc – mindkettő tagja az Európai Űrügynökségnek – a csoport munkájában való részvételéről is. A Föld-megfigyelésben közreműködő szervezetek képviselői, különösen a GMES Tanácsadó Testület egykori tagjai, megfigyelőként részt vehetnek a csoport ülésein.

               (10)

               E határozat alkalmazását célszerű határozott időtartamhoz kötni. A Bizottság kellő időben megfontolja, indokolt-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   GMES-partnerek testülete
   Megalakul a GMES-partnerek testülete (a továbbiakban: testület).
   2. cikk
   Feladatok
   A testület a következő feladatokat látja el:

               1.

               kialakítja a GMES-sel kapcsolatos kérdésekben a tagállamok szervei és a Bizottság közötti együttműködést, hogy biztosítsa a GMES-hez való nemzeti és európai uniós tevékenységekkel való hozzájárulások koordinációját, hogy kihasználja a már meglévő kapacitásokat, és hogy felfedje a hiányokat, amelyeket uniós szinten kell megszüntetni;

               2.

               segíti a Bizottságot az európai Föld-megfigyelési program (GMES) következetes végrehajtásának figyelemmel kísérésében; az említett program magában foglalja a kutatási keretprogramból történő finanszírozást, amely keretprogram végrehajtásában a Bizottságot a 2006/971/EK tanácsi határozat (4) 8. cikkének megfelelően létrehozott bizottság segíti, valamint a más uniós forrásokból történő finanszírozást is, valamint az Európai Űrügynökség (ESA) GMES űrkomponens-programjára épül, amely végrehajtását az ESA Föld-megfigyelési Programtanácsa felügyeli;

               3.

               segíti a Bizottságot az európai Föld-megfigyelési program (GMES) stratégiai végrehajtási kerettervének előkészítésében, beleértve a következőket: i. az uniós programtevékenységek éves és többéves indikatív tervezése; ii. indikatív végrehajtási tervezetek kidolgozása; iii. a GMES tevékenységek költségelemzésének elkészítése és előzetes költségvetési stratégiák kidolgozása; valamint iv. programleírások és részvételi szabályok kidolgozása;

               4.

               elősegíti a GMES és a Föld-megfigyelés területén szerzett tapasztalatok és az alkalmazott helyes gyakorlatok cseréjét.

         3. cikk
   Konzultáció
   (1)   A Bizottság a GMES fejlesztésével és végrehajtásával kapcsolatos bármilyen kérdésben konzultálhat a testülettel.
   (2)   A testület elnöke jelezheti a Bizottságnak, ha egy meghatározott kérdésben kívánatos lenne a testülettel konzultálni.
   4. cikk
   Tagság – Kinevezés
   (1)   A testület 27 tagból áll.
   (2)   A partnerek testületének tagjait a Bizottság nevezi ki a Föld-megfigyelési, környezetvédelemi és biztonsági ágazatok szakértői közül.
   A tagokat a tagállami nemzeti hatóságok jelölik.
   (3)   A testület tagjai mellé a tagokéval azonos számban és feltételek mellett póttagokat neveznek ki. A póttagok automatikusan helyettesítik a hiányzó tagokat.
   (4)   A Bizottság meghívhatja a Föld-megfigyelésben közreműködő szervezetek képviselőit, hogy megfigyelőként részt vegyenek az üléseken.
   Svájc és Norvégia képviselői állandó megfigyelőként kapnak meghívást.
   (5)   A tagokat közhatósági képviselőként nevezik ki.
   (6)   A testület tagjainak hivatali ideje egy év, amely a lejártakor meghosszabbítható. A tagok a helyükre lépő új tag felkéréséig, illetve megbízatásuk lejártáig maradnak hivatalban.
   (7)   A testület tevékenységéhez hatékonyan hozzájárulni többé nem képes, illetve a tisztségéről lemondó, vagy a Szerződés 339. cikkében foglalt feltételeknek meg nem felelő tag helyére az érintett tag hivatali idejének végéig terjedő időszakra új tag nevezhető ki.
   5. cikk
   A testület működése
   (1)   A testület elnöki tisztét a Bizottság tölti be.
   (2)   Amennyiben a GMES-program űrkomponenséhez kapcsolódó vitára kerül sor, a Bizottságot az Európai Űrügynökség segíti.
   Amennyiben a GMES-program in situ komponenséhez kapcsolódó vitára kerül sor, a Bizottságot az Európai Környezetvédelmi Ügynökség segíti.
   (3)   A Bizottság egyetértésével alcsoportok hozhatók létre konkrét kérdések megvizsgálására; az alcsoportok működésének feltételeit a testület határozza meg. Megbízatásuk teljesítésével az alcsoportokat fel kell oszlatni.
   (4)   Amennyiben hasznosnak vagy szükségesnek mutatkozik, a Bizottság képviselője bevonhat – szakértői vagy megfigyelői minőségben – a testület vagy az alcsoport működésébe olyan személyt, aki valamelyik napirendi kérdésben szakértelemmel rendelkezik.
   (5)   A testület vagy valamely alcsoport tanácskozásain való részvétel során szerzett olyan információk, amelyek a Bizottság megítélése szerint bizalmas kérdéseket érintenek, nem terjeszthetők.
   (6)   A testület és annak alcsoportjai a testület által megállapított módon és időben rendes körülmények között a Bizottság hivatali helyiségeiben üléseznek. A titkársági feladatok ellátásáról a Bizottság gondoskodik. A testület és alcsoportjai ülésein részt vehetnek a Bizottság egyéb tisztviselői, akiket a csoport munkája érint.
   (7)   A testület a Bizottság által elfogadott egységes eljárási szabályzat alapján elfogadja saját eljárási szabályzatát.
   (8)   A Bizottság az adott dokumentum eredeti nyelvén interneten közzéteheti a testület összefoglalóit, megállapításait, részmegállapításait vagy munkadokumentumait.
   6. cikk
   Az ülésekkel kapcsolatos kiadások
   (1)   A testület tevékenységével összefüggésben a tagok, a szakértők és a megfigyelők részéről felmerülő utazási és – szükség esetén – tartózkodási költségeket a Bizottság a külső szakértőknek nyújtandó költségtérítésre irányadó bizottsági szabályoknak megfelelően visszatéríti.
   (2)   A tagok, szakértők és megfigyelők szolgálataikért nem részesülnek díjazásban.
   (3)   Az ülésekkel kapcsolatos kiadásokat azon éves költségvetés keretein belül kell visszatéríteni, amelyet a Bizottság felelős osztályai a testület tevékenységére különítettek el.
   7. cikk
   Hatálybalépés és alkalmazhatóság
   Ez a határozat az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2011. december 31-ig alkalmazandó.

      Kelt Brüsszelben, 2010. február 5-én.

            a Bizottság részéről

            az elnök

         José Manuel BARROSO

      (1)  COM(2008) 748 végleges.

      (2)  HL L 317., 2001.12.3., 1. o.

      (3)  HL L 8., 2001.1.12., 1. o.

      (4)  HL L 400., 2006.12.30., 87. o.


title: Az Európai Parlament (EU) 2016/1510 határozata (2016. április 28.) az Európai Betegségmegelőzési és Járványvédelmi Központ 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/223

         AZ EURÓPAI PARLAMENT (EU) 2016/1510 HATÁROZATA
   (2016. április 28.)
   az Európai Betegségmegelőzési és Járványvédelmi Központ 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Betegségmegelőzési és Járványvédelmi Központ 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Betegségmegelőzési és Járványvédelmi Központ 2014-es pénzügyi évre vonatkozó éves beszámolójáról szóló jelentésére, a központ válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2014-es pénzügyi évre vonatkozó költségvetés végrehajtására vonatkozóan a Központnak adandó mentesítésről szóló, 2016. február 12-i tanácsi ajánlásra, (05584/2016 – C8-0075/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre és különösen annak 208. cikkére (3),

               —

               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0103/2016),

               1.

               mentesítést ad az Európai Betegségmegelőzési és Járványvédelmi Központ igazgatója számára a központ 2014-es pénzügyi évre vonatkozó költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 122. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács 2014/801/KKBP határozata ( 2014. november 17. ) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló 2014/145/KKBP határozat módosításáról

text:
               18.11.2014

               HU

               Az Európai Unió Hivatalos Lapja

               L 331/26

         A TANÁCS 2014/801/KKBP HATÁROZATA
   (2014. november 17.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló 2014/145/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2014. március 17-én elfogadta a 2014/145/KKBP határozatot (1).

               (2)

               A 2014/145/KKBP határozatban felsorolt személyek egyikére vonatkozó adatokat módosítani kell.

               (3)

               A 2014/145/KKBP határozat mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/145/KKBP határozat melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napját követő napon lép hatályba.

      Kelt Brüsszelben, 2014. november 17-én.

            a Tanács részéről

            az elnök

         F. MOGHERINI

      (1)  A Tanács 2014/145/KKBP határozata (2014. március 17. ) az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről (HL L 78., 2014.3.17., 16. o.).

      MELLÉKLET
      A 2014/145/KKBP határozat mellékletében szereplő következő személyre vonatkozó bejegyzés helyébe az alábbi bejegyzés lép:

                  Név

                  Azonosító adatok

                  Indokolás

                  A jegyzékbe vétel dátuma

                  Vladimir Volfovich ZHIRINOVSKY
                  Владимир Вольфович Жириновский

                  Születési idő és hely: 1946.4.25., Almati (korábban: Alma-Ata), Kazahsztán

                  A Duma (Államtanács) tagja; az LDPR Párt vezetője. Aktívan támogatta orosz fegyveres erők ukrajnai bevetését és a Krím annektálását. Aktívan szorgalmazta Ukrajna felosztását. Az LDPR párt elnökeként megállapodást írt alá az úgynevezett „Donyecki Népköztársasággal”.

                  2014.9.12.


title: A Tanács határozata (1999. április 26.) a Nemzetközi Delfinvédelmi Programról szóló megállapodás Európai Közösség általi aláírásáról

text:
Fontos jogi nyilatkozat

|

31999D0337

Hivatalos Lap L 132 , 27/05/1999 o. 0001 - 0027

		A Tanács határozata(1999. április 26.)a Nemzetközi Delfinvédelmi Programról szóló megállapodás Európai Közösség általi aláírásáról(1999/337/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43. cikkére, összefüggésben 228. cikke (2) bekezdésének első mondatával és a (3) bekezdésének első albekezdésével,tekintettel a Bizottság javaslatára,(1) mivel a Közösség felhatalmazással rendelkezik, hogy intézkedéseket hozzon a halászati erőforrások védelmére és kezelésére, és hogy megállapodásokat kössön más országokkal vagy nemzetközi szervezetekkel;(2) mivel a Közösség szerződő fele az Egyesült Nemzetek Szervezete tengerjogi egyezményének, amely a nemzetközi közösség minden tagjától megköveteli, hogy együttműködjön a tenger biológiai erőforrásainak védelme és kezelése terén;(3) mivel a Közösség aláírta az Egyesült Nemzetek Szervezete 1982. december 10-i tengerjogi egyezménye rendelkezéseinek végrehajtásáról szóló megállapodást, amely a kizárólagos gazdasági övezeteken túlnyúló halállományok, valamint a hosszú távon vándorló halállományok védelmére és kezelésére vonatkozik;(4) mivel a tonhalak és a delfinek Csendes-óceán keleti részén történő védelméről szóló 35. kormányközi ülés 1998 februárjában elfogadta a Nemzetközi Delfinvédelmi Programról szóló megállapodást;(5) mivel a megállapodás célkitűzései magukban foglalják a Csendes-óceán keleti részén erszényes kerítőhálóval végzett tonhalhalászat során előforduló delfinpusztulás fokozatos, a nullát megközelítő szintre történő csökkentését éves határértékek meghatározásával, valamint a megállapodás területén a tonhalállomány hosszú távú fenntarthatóságát;(6) mivel a Közösség halászai a megállapodás területén halásszák a tonhalállományokat, és mivel a Közösség érdekében áll, hogy hatékony szerepet játsszon a megállapodás végrehajtásában; mivel a megállapodás XIV. cikke értelmében az Amerika-közi Trópusi Tonhal Bizottságnak (IATTC) fontos szerepe lesz a megállapodás végrehajtásának összehangolásában, és mivel számos végrehajtási intézkedést fogadnak majd el az IATTC keretén belül; mivel ezért a Közösségnek csatlakoznia kell a megállapodáshoz az IATTC-hez történő csatlakozásával egyidejűleg;(7) mivel 1998. május 15. és 1999. május 14. között Washingtonban csatlakozhat a megállapodáshoz minden olyan állam, amelynek tengerpartja határos a megállapodás területével, vagy minden olyan állam, illetve regionális gazdasági integrációs szervezet, amely az IATTC tagja, vagy hajói tonhalat halásznak a megállapodás területén, amíg a megállapodáshoz csatlakozni lehet;(8) mivel a megállapodás aláírása az első lépés a későbbi közösségi jóváhagyás felé a Szerződés megfelelő eljárásai szerint,A KÖVETKEZŐKÉPPEN HATÁROZOTT:1. cikkAz Európai Közösség aláírja a Nemzetközi Delfinvédelmi Programról szóló megállapodást, figyelemmel jóváhagyására.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személyt.Kelt Luxembourgban, 1999. április 26-án.a Tanács részérőlaz elnökJ. Fischer--------------------------------------------------MELLÉKLETMegállapodása Nemzetközi Delfinvédelmi ProgramrólPREAMBULUME MEGÁLLAPODÁS SZERZŐDŐ FELEI,ANNAK TUDATÁBAN, hogy a nemzetközi jog vonatkozó rendelkezéseinek megfelelően, az Egyesült Nemzetek Szervezetének 1982. évi tengerjogi egyezménye (UNCLOS) szerint, minden állam kötelessége, hogy olyan intézkedéseket hozzon, vagy más államokkal működjön együtt olyan intézkedések meghozatalában, amelyek szükségesek lehetnek az élő tengeri erőforrások védelméhez és kezeléséhez;ÖSZTÖNÖZVE az 1992. évi környezetről és fejlődésről szóló riói nyilatkozatban foglalt elvektől, valamint attól az óhajtól, hogy végrehajtsák a FAO konferencián 1995-ben elfogadott, a felelősségteljes halgazdálkodás magatartási kódexének elveit és előírásait;HANGSÚLYOZVA a nemzetközi közösség politikai akaratát, hogy a FAO konferencia által 1993-ban elfogadott, a nyílt tengeri halászhajókon a nemzetközi védelmi és kezelési intézkedéseknek való megfelelés ösztönzéséről szóló megállapodással hozzájárul a halászat védelmi és kezelési intézkedései hatékonyságának fokozásához;TUDOMÁSUL VÉVE, hogy az Egyesült Nemzetek Szervezetének 50. közgyűlése az A/RES/50/24 határozatával elfogadta az Egyesült Nemzetek Szervezetének 1982. december 10-i tengerjogi egyezménye rendelkezéseinek végrehajtásáról szóló megállapodást, a kizárólagos gazdasági övezeteken túlnyúló halállományok, valamint a hosszú távon vándorló halállományok védelmére és kezelésére vonatkozóan ("az Egyesült Nemzetek Szervezetének megállapodása a kizárólagos gazdasági övezeteken túlnyúló halállományokról, valamint a hosszú távon vándorló halállományokról");ÚJÓLAG MEGERŐSÍTVE az 1992. évi La Jolla-i Megállapodásban és az 1995. évi Panamai Nyilatkozatban meghatározott kötelezettségeket;HANGSÚLYOZVA azokat a célkitűzéseket, hogy megszüntessék a Csendes-óceán keleti részén erszényes kerítőhálóval végzett tonhalhalászat során előforduló delfinpusztulást, és ökológiailag megfelelő és eredményes eszközöket keressenek arra, hogy a nagy termetű sárgaúszójú tonhalat ne delfinekkel együtt fogják ki;FIGYELEMBE VÉVE a tonhalhalászat élelmiszer- és bevételi forrásként játszott szerepét a felek lakossága számára, és hogy a védelmi és kezelési intézkedéseknek tekintetbe kell venniük ezeket az igényeket, valamint azok gazdasági és társadalmi hatásait;FELISMERVE a La Jolla-i Megállapodással elért drámai csökkenést a járulékos delfinpusztulás terén;MEGGYŐZŐDVE arról, hogy tudományos bizonyítékok támasztják alá, hogy a delfineket is érintő tonhalhalászat technikája a La Jolla-i Megállapodás szerint kialakított és a Panamai Nyilatkozatnak megfelelő szabályozásokkal és eljárásokkal összhangban, hatékony módszert jelent a Csendes-óceán keleti részén a delfinek védelmére és a tonhalkészletek ésszerű felhasználására;ÚJÓLAG MEGERŐSÍTVE, hogy a többoldalú együttműködés a leghatékonyabb eszköz annak a célkitűzésnek az elérésére, amely az élő tengeri erőforrások védelmére és fenntartható hasznosítására irányul;ELKÖTELEZVE a tonhalállományok fenntarthatóságának a Csendes-óceán keleti részén való biztosítása és a Csendes-óceán keleti részén végzett tonhalhalászat során a véletlenszerű delfinpusztulás fokozatosan nullát megközelítő szintre való csökkentése mellett; egyidejűleg elkerülve, csökkentve és minimalizálva a tonhalivadékok fogását és visszaengedését, valamint a nem célfajok véletlenszerű fogását, figyelembe véve a fajok közötti kölcsönhatást az ökoszisztémán belül,A KÖVETKEZŐKBEN ÁLLAPODTAK MEG:I. cikkMeghatározásokE megállapodás alkalmazásában:1. "tonhal": a Scrombroidei alrendbe (Klawe, 1980) tartozó fajok a Scomber nem kivételével;2. "delfin": a Delphinidae család olyan fajai, amelyek a megállapodás területén zajló sárgaúszójú tonhal halászathoz kapcsolódnak;3. "hajó": olyan hajó, amely erszényes kerítőhálóval tonhalat halászik;4. "felek": azok az államok vagy regionális gazdasági integrációs szervezetek, amelyek csatlakoztak ehhez a megállapodáshoz, és amelyekre ez a megállapodás hatályos;5. "regionális gazdasági integrációs szervezet": olyan regionális gazdasági integrációs szervezet, amelyre tagállamai az e megállapodás alá tartozó ügyek tekintetében hatáskört ruháztak, beleértve az ilyen ügyekben az adott tagállamra nézve kötelező döntések meghozatalára való feljogosítást;6. az "IATTC": az Amerika-közi Trópusi Tonhal Bizottság;7. a "La Jolla-i Megállapodás": az 1992 júniusában tartott kormányközi ülésen elfogadott okmány;8. a "Nemzetközi Delfinvédelmi Program": az a La Jolla-i Megállapodáson alapuló, e megállapodás szerint létrehozott nemzetközi program, amelyet a Panamai Nyilatkozatnak megfelelően hoztak létre, módosítottak és erősítettek meg;9. "fedélzeti megfigyelő program": a II. mellékletben meghatározott program;10. a "Panamai Nyilatkozat": az 1995. október 4-én a Panamai Köztársaságban, Panama városában aláírt nyilatkozat;11. "igazgató": az IATTC kutatási igazgatója.II. cikkCélkitűzésekA megállapodás célkitűzései:1. a megállapodás területén fokozatosan, a nullát megközelítő szintre csökkenteni az erszényes kerítőhálóval végzett tonhalhalászat során véletlenszerűen előforduló delfinpusztulást, éves határértékek meghatározásával;2. e halászterületeken a delfinpusztulás megszüntetése céljából ökológiailag megfelelő eszközöket keresni arra, hogy a nagytestű sárgaúszójú tonhalat ne delfinekkel együtt fogják ki;3. a tonhalállományok, valamint az e halászat által érintett élő tengeri erőforrások hosszú távú fenntarthatóságának biztosítása a megállapodás területén, figyelembe véve a fajok közötti kölcsönhatásokat az ökoszisztémán belül és különös fontosságot tulajdonítva, többek között, a tonhalivadékok, valamint a nem célfajok járulékos fogásának és visszaengedésének elkerülésére, csökkentésére és minimalizálására.III. cikkA megállapodás területi hatályaA megállapodás területi hatályát ("a megállapodás területe") az I. melléklet határozza meg.IV. cikkÁltalános intézkedésekA felek az IATTC keretén belül:1. intézkedéseket hoznak az ökoszisztéma védelmének biztosítására, valamint védelmi és kezelési intézkedéseket hoznak a tonhalállományok, valamint az erszényes kerítőhálóval végzett tonhalhalászat által érintett élő tengeri erőforrások hosszú távú fenntarthatóságánakbiztosítására a megállapodás területén a rendelkezésre álló legjobb tudományos eredmények alapján, és elővigyázatossági megközelítést alkalmaznak a FAO felelősségteljes halgazdálkodási magatartási kódexe, valamint az Egyesült Nemzetek Szervezetének a kizárólagos gazdasági övezeteken túlnyúló halállományok, valamint a hosszú távon vándorló halállományokról szóló megállapodása megfelelő rendelkezéseivel összhangban. Ezek az intézkedések azt a célt szolgálják, hogy a halászott állományok biomasszáját is legalább azon a szinten tartsák, vagy arra a szintre állítsák helyre, amelyen képes a legnagyobb fenntartható hozamot biztosítani, továbbá hogy a kapcsolódó állományok biomasszáját legalább azon a szinten tartsák, vagy arra a szintre állítsák helyre, amelyen képes a legnagyobb fenntartható hozamot biztosítani; és2. lehetőségeiknek megfelelően intézkedéseket hoznak, hogy felbecsüljék a sárgaúszójú tonhalivadékok és a megállapodás területén erszényes kerítőhálóval végzett tonhalhalászat által érintett élő tengeri erőforrások egyéb állományainak fogását és járulékos fogását, és hogy a VI. cikkel összhangban intézkedéseket hozzanak, többek között, hogy elkerüljék, csökkentsék és minimalizálják a tonhalivadékok, valamint a nem célfajok járulékos fogását e fajok hosszú távú fenntarthatóságának biztosítása érdekében, figyelembe véve a fajok közötti kölcsönhatásokat az ökoszisztémán belül.V. cikkNemzetközi Delfinvédelmi ProgramA Nemzetközi Delfinvédelmi Program értelmében és e megállapodás célkitűzéseit figyelembe véve a felek, többek között:1. a megállapodás területén erszényes kerítőhálóval végzett tonhalhalászat során a járulékos delfinpusztulás mértékét legfeljebb évi 5000 delfinre korlátozzák a vonatkozó intézkedések elfogadása és végrehajtása révén, amelyek a következőket tartalmazzák:a) egy olyan rendszer kialakítását, amely a hajók kapitányait arra ösztönzi, hogy tovább csökkentsék a delfinpusztulást, és amelynek célja a delfinpusztulás e halászterületen történő teljes megszüntetése;b) az IATTC keretében technikai képzési és tanúsítványrendszer kialakítását a halászhajók kapitánya és legénysége részére a halászfelszerelésekről és azok használatáról, valamint a delfinek kiszabadítását és biztonságát szolgáló technikákról;c) az IATTC keretében a kutatás elősegítését és támogatását, hogy javuljanak a halászfelszerelések, berendezések és a halászati technikák, beleértve azokat, amelyeket a delfineket érintő tonhalhalászat során alkalmaznak;d) egy méltányos rendszer kialakítását a delfinpusztulás határértékének (DML) meghatározására, amely megfelel a delfinpusztulás éves felső határának a III. és IV. melléklettel összhangban;e) azt a követelményt, hogy hajóik, amelyekre DML-t jelöltek meg, vagy amelyek egyébként a megállapodás területén működnek, feleljenek meg a VIII. mellékletben előírt működési követelményeknek;f) egy rendszer kialakítását a delfinek pusztulása vagy súlyos sérülése nélkül vagy azzal együtt halászott tonhalak nyomon követésére és ellenőrzésére, amely a IX. mellékletben előírt elemeken alapul;g) a felek által összegyűjtött tudományos kutatási adatok e megállapodás szerinti teljes és rendszeres cseréjét; ésh) kutatás végzését ökológiailag megfelelő eszközök keresésére, hogy a nagy sárgaúszójú tonhalat ne delfinekkel együtt fogják ki;2. állományonként éves delfinpusztulási határértéket határoznak meg, valamint felülvizsgálják és felmérik e határértékek hatását a III. melléklettel összhangban; és3. felülvizsgálják az intézkedéseket a felek ülésezése alkalmával.VI. cikkAz élő tengeri erőforrások fenntarthatóságaA IV. cikk értelmében a felek kötelezik magukat arra, hogy az IATTC keretén belül olyan intézkedéseket fejlesztenek ki és hajtanak végre, amelyek biztosítják a megállapodás területén az erszényes kerítőhálós tonhalhalászathoz kapcsolódó élő tengeri erőforrások hosszú távú fenntarthatóságát, figyelembe véve a fajok közötti kölcsönhatásokat az ökoszisztémán belül. E célból a felek, többek között:1. kialakítanak és végrehajtanak egy programot, amely felméri, ellenőrzi és minimalizálja a tonhalivadékok és a nem célfajok járulékos fogását a megállapodás területén;2. a lehetőségek szerinti legnagyobb mértékben kialakítják és megkövetelik a szelektív, környezetbarát és költséghatékony halászfelszerelések és technikák alkalmazását;3. megkövetelik, hogy a megállapodás területén tevékenykedő hajóik a lehető legnagyobb mértékben élve engedjék szabadon a járulékosan kifogott tengeri teknősöket és más fenyegetett vagy veszélyeztetett fajokat; és4. felkérik az IATTC-t, hogy kezdeményezzen vizsgálatot annak felmérésére, hogy a megállapodás területén halászó hajók halászati kapacitása veszélyt jelent-e a tonhalállományok és más, a halászattal kapcsolatos tengeri erőforrások fenntarthatóságára, és amennyiben igen, akkor vizsgálja meg a lehetséges intézkedéseket, és adott esetben ajánlja azok elfogadását.VII. cikkNemzeti szintű végrehajtásA felek saját törvényeikkel és eljárásaikkal összhangban elfogadják a szükséges intézkedéseket, hogy biztosítsák e megállapodás végrehajtását és betartását, beleértve, adott esetben, megfelelő törvények és rendeletek elfogadását.VIII. cikkA felek ülése(1) A felek időszakonként üléseznek, hogy áttekintsék a megállapodás végrehajtására vonatkozó kérdéseket, és hogy meghozzák az azokra vonatkozó döntéseket.(2) A felek rendes ülésére évente legalább egyszer sor kerül, lehetőleg egy IATTC üléshez kapcsolódóan.(3) A felek rendkívüli ülést is tarthatnak, amennyiben szükségesnek találják. Ezeket az üléseket valamelyik fél kérésére hívják össze, feltéve hogy a kérést a felek többsége támogatja.(4) A felek ülését akkor tartják meg, ha a határozatképességhez szükséges létszám jelen van; ez akkor áll fenn, ha a felek többsége megjelenik. Ez a szabály az e megállapodás szerint létrehozott kiegészítő szervek ülésére is vonatkozik.(5) Az ülést spanyol és angol nyelven tartják, és a felek ülésének dokumentumait mindkét nyelven elkészítik.IX. cikkHatározathozatalA VIII. cikk szerint összehívott üléseken a felek minden határozatot konszenzussal hoznak.X. cikkTudományos tanácsadó testületA La Jolla-i Megállapodás alapján létrehozott tudományos tanácsadó testület feladatait az V. melléklet tartalmazza. A tudományos tanácsadó testületet összetételét és működését az V. melléklet rendelkezései határozzák meg.XI. cikkNemzeti tudományos tanácsadó bizottságok(1) A felek saját törvényeikkel és eljárásaikkal összhangban nemzeti tudományos tanácsadó bizottságot (Natsac) hoznak létre olyan független képzett szakemberekből, akik az állami vagy magánszektorban vagy nem kormányzati szervezetekben tevékenykednek, beleértve többek között elismert tudósokat is.(2) A Natsacok feladatait, többek között, a VI. melléklet tartalmazza.(3) A felek biztosítják, hogy a Natsacok rendszeres és időben összehívott üléseiken együttműködnek az állományok adatainak és helyzetének felülvizsgálatában, illetve ajánlások kialakításában e megállapodás célkitűzéseinek elérésére. Ezekre az ülésekre legalább évente egyszer a felek rendes üléséhez kapcsolódóan kerül sor.XII. cikkNemzetközi VizsgálóbizottságA Nemzetközi Vizsgálóbizottság (IRP) La Jolla-i Megállapodás szerint kialakított feladatait a VII. melléklet tartalmazza. Az IRP-t a VII. melléklet rendelkezéseivel összhangban állítják össze és működtetik.XIII. cikkFedélzeti megfigyelő programA La Jolla-i Megállapodás alapján kialakított fedélzeti megfigyelő program a II. melléklettel összhangban működik.XIV. cikkAz IATTC szerepeFigyelembe véve azt a fontos szerepet, amelyet az IATTC e megállapodás végrehajtása során játszik, a felek, többek között, felkérik az IATTC-t arra, hogy titkársági támogatást nyújtson, és lásson el olyan feladatokat, amelyeket a megállapodás előír, vagy amelyekben e megállapodás alapján megállapodnak.XV. cikkFinanszírozásA felek hajónkénti díjak kiszabásával és beszedésével hozzájárulnak azokhoz a költségekhez, amelyek e megállapodás célkitűzéseinek eléréséhez szükségesek; ezek szintjét a felek az egyéb önkéntes pénzügyi hozzájárulások sérelme nélkül határozzák meg.XVI. cikkBetartás(1) A felek a joghatóságuk alá tartozó hajók tekintetében biztosítják az e megállapodásban előírt vagy e megállapodás alapján elfogadott intézkedések hatékony betartását. A felek, többek között, éves minősítési és vizsgálati programmal biztosítják, hogy a joghatóságuk alá tartozó hajók betartják:a) a VIII. mellékletben megállapított működési követelményeket; ésb) a II. mellékletben megállapított fedélzeti megfigyelési követelményeket.(2) A megállapodás megsértése esetén a felek az IRP ajánlásait figyelembe véve és nemzeti jogukkal összhangban megfelelő súlyosságú szankciókat alkalmaznak, hogy hatékonyan biztosítsák a megállapodás rendelkezéseinek és a megállapodás alapján elfogadott intézkedéseknek a betartását, és hogy a jogsértőket megfosszák jogellenes tevékenységük hasznától. E szankciók súlyos jogsértések esetén magukban foglalják a halászati engedély megtagadását, felfüggesztését vagy visszavonását.(3) A felek ösztönzőket alakítanak ki a hajók kapitányai és legénysége számára a megállapodás és célkitűzései betartásának elősegítése érdekében.(4) A felek a La Jolla-i Megállapodás szerint hozott határozatok alapján együttműködési intézkedéseket fogadnak el, hogy biztosítsák e megállapodás betartását.(5) A felek azonnal tájékozatják az IRP-t azokról a végrehajtási intézkedésekről, amelyeket e megállapodás alapján hoztak, és azok eredményeiről.XVII. cikkÁtláthatóság(1) A felek támogatják a megállapodás végrehajtásának átláthatóságát, beleértve adott esetben a nyilvánosság részvételét.(2) Az e megállapodás végrehajtására vonatkozó ügyekben érintett kormányközi és nem kormányzati szervezetek képviselőinek lehetősége nyílik arra, hogy megfigyelőként vagy, adott esetben, más módon részt vegyenek a felek VIII. cikk szerint összehívott ülésén a X. mellékletben előírt iránymutatásokkal és kritériumokkal összhangban. E kormányközi és nem kormányzati szervezetek időben hozzáférnek a vonatkozó információkhoz a felek által az információkhoz történő hozzáférésre vonatkozóan elfogadott eljárási szabályokra is figyelemmel.XVIII. cikkTitoktartás(1) A felek ülésén meghatározzák a titoktartás szabályait minden testületre, amely e megállapodás alapján hozzáférhet az információkhoz.(2) Az (1) bekezdéssel összhangban elfogadható titoktartási szabályoktól eltérően azok a személyek, akik hozzáférhetnek ezekhez a bizalmas információkhoz, jogi vagy közigazgatási eljárások során felfedhetik ezeket az információkat, amennyiben az érintett fél illetékes hatósága ezt kéri.XIX. cikkEgyüttműködés más szervezetekkel vagy megállapodásokkalA felek együttműködnek szubregionális, regionális és globális halászati védelemmel és kezeléssel foglalkozó szervezetekkel és megállapodásokkal e megállapodás célkitűzései elérésének támogatása érdekében.XX. cikkA viták rendezése(1) A felek együttműködnek annak érdekében, hogy elkerüljék a jogvitákat. A felek konzultálhatnak egy másik féllel vagy felekkel minden olyan kérdésről, amely e megállapodás rendelkezéseinek értelmezésére vagy alkalmazására vonatkozik annak érdekében, hogy a lehető leggyorsabban minden fél számára kielégítő megoldást találjanak.(2) Amennyiben a jogvitát ésszerű határidőn belül konzultációval nem rendezik, a kérdéses felek a lehető leghamarabb konzultálnak egymással, hogy a jogvitát olyan békés eszközzel rendezzék, amelyről a nemzetközi joggal összhangban döntenek.XXI. cikkAz államok jogaiE megállapodás rendelkezései nem értelmezhetők úgy, hogy megsértsék, vagy aláássák az államok szuverenitását, szuverén jogait vagy a nemzetközi joggal összhangban gyakorolt joghatóságukat, valamint az államok álláspontját vagy nézeteit a tengerjogra vonatkozó kérdésekben.XXII. cikkNem szerződő felek(1) A felek minden államot és az e megállapodás XXIV. cikkében említett regionális gazdasági integrációs szervezetet arra ösztönöznek, hogy csatlakozzanak ehhez a megállapodáshoz, vagy törvényeket és rendeleteket fogadjanak el vele összhangban.(2) E megállapodással és a nemzetközi joggal összhangban a felek együttműködnek, hogy a megállapodáshoz nem csatlakozó államok lobogói alatt hajózó hajókat megakadályozzák olyan tevékenységek végzésében, amelyek aláássák e megállapodás hatékonyságát. E célból a felek, többek között, felhívják a megállapodáshoz nem csatlakozó államok figyelmét hajóik ilyen tevékenységére.(3) A felek egymás között információcserét folytatnak közvetlenül vagy az igazgatón keresztül a megállapodáshoz nem csatlakozó államok lobogói alatt hajózó hajók olyan tevékenysége tekintetében, amely aláássa e megállapodás hatékonyságát.XXIII. cikkMellékletekA mellékletek e megállapodás szerves részét képezik, és egyéb rendelkezés hiányában, az e megállapodásra való hivatkozás magában foglalja a vonatkozó mellékletre való hivatkozást.XXIV. cikkAláírásEz a megállapodás Washingtonban 1998. május 15. és 1999. május 14. között nyitva áll az aláírásra minden olyan állam számára, amelynek tengerpartja határos a megállapodás területével, vagy olyan állam, illetve regionális gazdasági integrációs szervezet számára, amely az IATTC tagja, vagy amelynek hajói tonhalat halásznak a megállapodás területén, amíg a megállapodás aláírásra nyitva áll.XXV. cikkMegerősítés, elfogadás vagy jóváhagyásE megállapodást az aláíró feleknek belső rendelkezéseikkel összhangban meg kell erősíteniük, el kell fogadniuk vagy jóvá kell hagyniuk.XXVI. cikkCsatlakozásEhhez a megállapodáshoz minden állam vagy regionális gazdasági integrációs szervezet csatlakozhat, amely megfelel a XXIV. cikk követelményeinek, vagy amelyet a felek határozata alapján meghívtak a megállapodáshoz való csatlakozásra.XXVII. cikkHatálybalépés(1) Ez a megállapodás akkor lép hatályba, ha a letéteményesnél letétbe helyezik a negyedik megerősítő, elfogadó, jóváhagyó vagy csatlakozási okiratot.(2) Az (1) bekezdésben említett időpontot követően, tekintettel a XXIV. cikk követelményeit teljesítő államra vagy regionális gazdasági integrációs szervezetre, a megállapodás az említett államra nézve akkor lép hatályba, ha annak megerősítő, elfogadó, jóváhagyó vagy csatlakozási okiratát letétbe helyezték.XXVIII. cikkFenntartásokE megállapodással kapcsolatban fenntartásnak nincs helye.XXIX. cikkIdeiglenes alkalmazás(1) E megállapodást az az állam vagy regionális gazdasági integrációs szervezet alkalmazza ideiglenesen, amely a megállapodás ideiglenes alkalmazására vonatkozó hozzájárulásáról írásban értesíti a letéteményest. Az ideiglenes alkalmazás az értesítés kézhezvételének napjától lép hatályba.(2) Egy állam vagy regionális gazdasági integrációs szervezet általi ideiglenes alkalmazás akkor szűnik meg, amikor e megállapodás hatályba lép az érintett állam vagy regionális gazdasági integrációs szervezet tekintetében, vagy amikor az adott állam vagy regionális gazdasági integrációs szervezet írásban értesíti a letéteményest arról, hogy az ideiglenes alkalmazást meg kívánja szüntetni.XXX. cikkMódosítások(1) A felek javaslatot tehetnek e megállapodás módosítására, ha a felek ülését megelőzően legalább 60 nappal eljuttatják a javasolt módosítás szövegét a letéteményeshez. A letéteményes eljuttatja e szöveg másolatát a többi félhez.(2) E megállapodásnak a felek ülésén konszenzussal elfogadott módosításai akkor lépnek hatályba, amikor már minden fél letétbe helyezte megerősítő, elfogadó vagy jóváhagyó okiratát a letéteményesnél.(3) A felek eltérő határozata hiányában e megállapodás mellékleteit a felek ülésén lehet konszenzussal módosítani. Egyéb megállapodás hiányában a mellékletek módosításai elfogadáskor lépnek hatályba minden fél tekintetében.XXXI. cikkFelmondásA felmondásról szóló írásbeli értesítés letéteményesnek történő megküldésével bármelyik fél bármikor felmondhatja a megállapodást 12 hónappal azt a dátumot követően, amikor rá nézve a megállapodás hatályba lépett. A letéteményes az értesítés kézhezvételétől számított 30 napon belül tájékoztatja a többi felet a felmondásról. A felmondás az értesítés kézhezvételétől számított hat hónap elteltével lép hatályba.XXXII. cikkLetéteményesE megállapodás eredeti szövegeit letétbe helyezik az Amerikai Egyesült Államok kormányánál, amely ennek hitelesített másolatait megküldi az aláíróknak és a megállapodás feleinek, valamint az Egyesült Nemzetek Főtitkárának bejegyzés és közzététel céljából az Egyesült Nemzetek Alapokmánya 102. cikkének megfelelően.FENTIEK HITELÉÜL az alulírott,erre kormányaik által kellően felhatalmazott teljhatalmú meghatalmazottak aláírták ezt a megállapodást.Kelt Washingtonban, az 1998. év május hó tizenötödik napján, készült angol és spanyol nyelven, a szövegek mindegyike egyaránt hiteles.--------------------------------------------------


title: A Tanács határozata (1996. december 6.) az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás megkötéséről

text:
Fontos jogi nyilatkozat

|

31997D0126

Hivatalos Lap L 053 , 22/02/1997 o. 0001 - 0001

		A Tanács határozata(1996. december 6.)az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás megkötéséről(97/126/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel a Bizottság a Közösség nevében egy új megállapodást kötött, amely az egyrészről az Európai Közösség, valamint másrészről Dánia kormánya és a Feröer-szigetek helyi kormánya között levélváltás formájában létrejött, 1995. március 8-án aláírt megállapodással [1] módosított, egyrészről az Európai Gazdasági Közösség, valamint másrészről Dánia kormánya és a Feröer-szigetek helyi kormánya között létrejött, 1991. december 2-án aláírt megállapodás [2] helyébe lép;mivel ezt az új megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, valamint másrészről Dánia kormánya és a Feröer-szigetek helyi kormánya között létrejött megállapodást a Közösség nevében a Tanács jóváhagyja.A megállapodás szövegét mellékelték e határozathoz.2. cikkA Tanács elnöke felhatalmazást kap, hogy kijelölje a Közösség számára jogilag kötelező erejű megállapodás aláírására jogosult, valamint a megállapodás 40. cikkében előírt értesítés megküldésére jogosult személyeket.Kelt Brüsszelben, 1996. december 6-án.a Tanács részérőlaz elnökD. Spring[1] HL L 54., 1995.3.10., 25. o.[2] HL L 371., 1991.12.31., 1. o.--------------------------------------------------


title: 2012/18/EU: A Tanács határozata ( 2011. december 14. ) az Európai Unió által a Szamoa Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspontjának meghatározásáról

text:
               10.1.2012

               HU

               Az Európai Unió Hivatalos Lapja

               L 6/7

         A TANÁCS HATÁROZATA
   (2011. december 14.)
   az Európai Unió által a Szamoa Kereskedelmi Világszervezethez történő csatlakozása tekintetében a WTO miniszteri konferenciáján belül képviselendő álláspontjának meghatározásáról
   (2012/18/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikkének (2) bekezdésére és 207. cikkére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               1998. április 15-én Szamoa kormánya a Kereskedelmi Világszervezetet (WTO) létrehozó megállapodás XII. cikkének megfelelően benyújtotta a marrakechi egyezményhez történő csatlakozás iránti kérelmét.

               (2)

               1998. július 15-én létrejött a Szamoa csatlakozásával foglalkozó munkacsoport annak érdekében, hogy megállapodásra jusson a csatlakozási feltételekről, amelyek Szamoa és valamennyi WTO-tag számára egyaránt elfogadhatók.

               (3)

               A Bizottság az Unió nevében tárgyalást folytatott azokról a Szamoa részéről teljesítendő, a piacnyitásra vonatkozó átfogó kötelezettségvállalásokról, amelyek az Unió kéréseinek megfelelnek, és összhangban vannak Szamoa fejlettségi szintjével.

               (4)

               Az így vállalt kötelezettségeket rögzíti a Szamoa Kereskedelmi Világszervezethez történő csatlakozásáról szóló jegyzőkönyv.

               (5)

               A WTO-csatlakozás várhatóan kedvezően és tartósan hozzájárul Szamoa gazdasági reformfolyamatához és fenntartható fejlődéséhez.

               (6)

               A csatlakozási jegyzőkönyvet ezért jóvá kell hagyni.

               (7)

               A WTO-t létrehozó megállapodás XII. cikke előírja, hogy a csatlakozás feltételeiről a csatlakozó tagnak és a WTO-nak meg kell állapodnia, és a WTO részéről a WTO miniszteri konferenciája hagyja jóvá a csatlakozás feltételeit.

               (8)

               Ennek megfelelően az Unió által a WTO miniszteri konferenciáján belül a Szamoa WTO-hoz történő csatlakozása tekintetében képviselendő álláspontot meg kell határozni,

         ELFOGADTA EZT A HATÁROZATOT:
   1. cikk
   Az Európai Unió által a Kereskedelmi Világszervezet miniszteri konferenciáján belül a Szamoa WTO-hoz történő csatlakozása tekintetében képviselendő álláspont: a csatlakozás jóváhagyása.
   2. cikk
   Ez a határozat elfogadásának napján lép hatályba.

      Kelt Genfben, 2011. december 14-én.

            a Tanács részéről

            az elnök

         M. NOGAJ


title: 2007/755/EK: A Tanács határozata ( 2007. november 19. ) a Délkelet-európai Stabilitási Egyezmény különleges koordinátorának kinevezéséről

text:
               23.11.2007

               HU

               Az Európai Unió Hivatalos Lapja

               L 305/28

      A TANÁCS HATÁROZATA

   (2007. november 19.)
   a Délkelet-európai Stabilitási Egyezmény különleges koordinátorának kinevezéséről
   (2007/755/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Egyesült Nemzetek Ideiglenes Koszovói Missziója (UNMIK) és a Boszniai és Hercegovinai Főképviselő Hivatalának (OHR) támogatásáról szóló, 2000. május 22-i 1080/2000/EK tanácsi rendeletre, valamint a Délkelet-európai Stabilitási Egyezményre (SE) (1) és különösen annak 1a. cikkére,
   tekintettel a Bizottság javaslatára,
   mivel:

               (1)

               Az Európai Unió tagállamainak külügyminiszterei és az Európai Közösségek Bizottsága a Délkelet-európai Stabilitási Egyezmény más résztvevőivel együtt 1999. június 10-én megállapodtak a Délkelet-európai Stabilitási Egyezmény (továbbiakban: a stabilitási egyezmény) létrehozásában.

               (2)

               Az 1080/2000/EK rendelet 1a. cikke a stabilitási egyezmény különleges koordinátorának évente történő kinevezésére vonatkozó eljárásról rendelkezik.

               (3)

               A kinevezéskor meg kell határozni a különleges koordinátor megbízatását is. A Délkelet-európai Stabilitási Egyezmény különleges koordinátorának kinevezéséről szóló, 2006. december 11-i 2006/921/EK tanácsi határozatban (2) 2006-ra megállapított megbízatás megfelelő. A stabilitási egyezmény keretében 2007. május 10-én Zágrábban megtartott regionális kerekasztal, a délkelet-európai együttműködési folyamat 2007. május 10-én és 11-én megtartott miniszteri és csúcstalálkozó következtetései, valamint a 2007. májusi Tanács következtetései mellett – amelyben felkérték a stabilitási egyezmény különleges koordinátorát, az új főtitkárt és a délkelet-európai együttműködési folyamat hivatalban levő bolgár elnökségét arra, hogy biztosítsák a stabilitási egyezmény feladatainak zökkenőmentes és időben történő végleges átadását az új struktúráknak –, ez a mandátum különös hangsúlyt fektet a regionális felelősségre való áttérés követelményeire, valamint arra, hogy a mandátum lejártáig biztosítsák a feladatok zökkenőmentes és időben történő átadását a Regionális Együttműködési Tanács főtitkárának.

               (4)

               Célszerű világosan meghatározni a különleges koordinátor felelősségi körét, valamint iránymutatásokat adni a koordináció és a jelentések területén,

         A KÖVETKEZŐKÉPPEN HATÁROZOTT:
   1. cikk
   Dr. Erhard BUSEK-et nevezik ki a Délkelet-európai Stabilitási Egyezmény különleges koordinátorának.
   2. cikk
   A különleges koordinátornak az 1999. június 10-i stabilitási egyezmény 13. pontjában előírt feladatokat kell ellátnia.
   3. cikk
   A 2. cikkben említett cél elérése érdekében a különleges koordinátor feladata:

               a)

               a stabilitási egyezmény célkitűzései megvalósításának előmozdítása az egyes országokon belül, illetve azok között, amelyekben a stabilitási egyezmény hozzáadott értéket képvisel;

               b)

               elnökölni a délkelet-európai regionális kerekasztal során;

               c)

               szoros kapcsolatot tartani minden résztvevővel, valamint segíteni a stabilitási egyezmény államait, szervezeteit és intézményeit, továbbá a vonatkozó regionális kezdeményezéseket és szervezeteket a regionális együttműködés előmozdítása és a regionális felelősségvállalás megerősítése érdekében;

               d)

               szoros együttműködés az Európai Unió valamennyi intézményével és tagállamaival az EU szerepének a stabilitási egyezményben – a stabilitási egyezmény 18., 19. és 20. pontjával összhangban – történő erősítése érdekében, továbbá a stabilitási egyezmény munkájának, valamint a stabilizációs és társulási folyamat komplementaritásának biztosítása érdekében;

               e)

               rendszeres és – adott esetben – közös találkozók a munkacsoportok elnökeivel az átfogó stratégiai koordináció érdekében, valamint a Délkelet-európai Stabilitási Egyezmény regionális kerekasztala titkársága és annak eszközeinek a biztosítása érdekében;

               f)

               előzetesen, a stabilitási egyezmény résztvevőivel folytatott konzultáció után közösen elfogadott lista alapján meghatározni a stabilitási egyezmény keretében a 2008 első féléve folyamán végrehajtandó kiemelt intézkedéseket, valamint a következetesség és a források megfelelő felhasználásának biztosítása érdekében a regionális felelősségvállalás felé történő átmenet igényeihez igazítani a stabilitási egyezmény munkamódszereit és szerkezetét;

               g)

               a stabilitási egyezményről szóló regionális kerekasztal-beszélgetés 2006. május 30-i következtetéseivel összhangban a regionális felelősségvállalás felé történő átmenet végrehajtásának megkönnyítése és e célból a délkelet-európai együttműködési folyamattal, a Regionális Együttműködési Tanáccsal és annak főtitkárával való szoros együttműködés kialakítása; külön figyelmet kell szentelni a Regionális Együttműködési Tanács és titkársága létrehozásának; valamint különös hangsúlyt kell fektetni a stabilitási egyezmény különböző munkacsoportjainak és kezdeményezéseinek racionalizálására;

               h)

               a feladatok a Regionális Együttműködési Tanács főtitkárának történő, zökkenőmentes és időben történő átadásának biztosítása és a stabilitási egyezmény fennmaradó adminisztratív tevékenységeinek lezárása.

         4. cikk
   A különleges koordinátor finanszírozási megállapodást köt a Bizottsággal.
   5. cikk
   A különleges koordinátor tevékenységét a Tanács főtitkára/a KKBP főképviselője, a Tanács elnöksége és a Bizottság tevékenységével különösen az informális tanácsadó bizottság keretén belül kell összeegyeztetni. A helyszínen szoros kapcsolatot kell fenntartani a Tanács elnökségével, a Bizottsággal, a tagállamok állandó képviseleteinek vezetőivel, az Európai Unió különleges képviselőivel, továbbá a Boszniai és Hercegovinai Főképviselő Hivatalával és az Egyesült Nemzetek koszovói polgári igazgatásával.
   6. cikk
   A különleges koordinátor adott esetben jelentést tesz a Tanácsnak és a Bizottságnak. Továbbra is rendszeresen tájékoztatja tevékenységéről az Európai Parlamentet.
   7. cikk
   Ez a határozat az Európai Közösségek Hivatalos Lapjában való kihirdetését követő napon lép hatályba.
   Ezt a határozatot 2008. január 1-jétől2008. június 30-ig kell alkalmazni.

      Kelt Brüsszelben, 2007. november 19-én.

            a Tanács részéről

            az elnök

         L. AMADO

      (1)  HL L 122., 2000.5.24., 27. o. A 2098/2003/EK rendelettel (HL L 316., 2003.11.29., 1. o.) módosított rendelet.

      (2)  HL L 351., 2006.12.13., 19. o.